कोई भी काम सीखने से पहले उसके हर पहलू को समझना है जरूरी
Learning New Skills = Unlock Your Potential And Take Your Skills To The Next Level With These 5 Steps काश, ऐसा होता कि मैं भी इंग्लिश में मीटिंग ले पाता! काश, ऐसा होता कि मैं भी इतनी अच्छी कोडिंग कर पाता! काश ऐसा होता कि मैं भी इतनी अच्छी कुकिंग या फोटोग्राफी
काश, ऐसा होता कि मैं भी इंग्लिश में मीटिंग ले पाता! काश, ऐसा होता कि मैं भी इतनी अच्छी कोडिंग कर पाता! काश ऐसा होता कि मैं भी इतनी अच्छी कुकिंग या फोटोग्राफी कर पाता या कार चला पाता!
अपने जीवन को बेहतर बनाने के अवसरों को देखते हुए हम अक्सर ना-जाने कितनी स्किल्स को सीखना चाहते हैं। फिर वह चाहे शौक के लिए हो या उपयोगिता के लिए। लेकिन कई बार समय की कमी के चलते, कई बार रिसोर्सेज के अभाव में या फिर किसी और कारण से उसे नहीं सीख पाते।
करिअर फंडा में स्वागत!
आज मैं आपको एक ‘फाइव स्टेप मॉडल’ बताऊंगा जिन्हें अपनाकर आप जो चाहे वो करना सीख सकते हैं।
फाइव स्टेप मॉडल
1) पहला कदम – आत्म-मंथन – हर स्किल सीखना, हर शौक पूरा करना जरूरी नहीं
सबसे पहले यह देखें कि जो भी स्किल आप सीखना चाह रहे हैं, फिर वह कोई विदेशी भाषा हो, कंप्यूटर कोडिंग या कोई नया सॉफ्टवेयर हो, या फिर कुकिंग, फोटोग्राफी या कार्पेन्टिंग, या कोई म्यूजिकल इंस्ट्रूमेंट बजाना सीखना हो, वास्तव में आपका इंटरेस्ट है या नहीं। कई बार हम केवल थोड़े समय के लिए आकर्षित होते हैं और उन्हें सीखने में महंगे रिसोर्सेज और समय व्यर्थ कर देते हैं।
इसलिए इस राह पर धीरे-धीरे आगे बढ़ें। देखें कि जिस स्किल ने आपका ध्यान अपनी और खींचा है उसे सीखना आपके जीवन में सामंजस्यपूर्ण है या नहीं। कुछ फिल्में पसंद आने पर फिल्म डायरेक्टर या अभिनेता/अभिनेत्री बनने की आवश्यकता नहीं होती, न ही ये प्रैक्टिकली पॉसिबल है। ठीक उसी प्रकार एक या दो डिश पसंद आने पर कुकिंग का एक्सपर्ट बनने का डिसीजन सही नहीं होता।
मिडिल क्लास के लिए यह भी देखना आवश्यक है कि वास्तव में वह इंटरेस्ट उनके जीवन में उपयोगी है या नहीं। हम अक्सर अखबारों में लोगों के अजीब और महंगे शौकों के चलते बर्बाद होने, पारिवारिक जीवन खराब होने की खबरें पढ़ते हैं। ऐसे सनकीपन से बचना चाहिए।
उदाहरण के लिए मुझे महाराष्ट्र के एक व्यक्ति का ध्यान आता है जो सोने के शर्ट बनवाकर पहनता था! कुछ वर्षों बाद पता चला कि पैसों के विवाद में कुछ लोगों ने उसकी हत्या कर दी।
2) दूसरा कदम – तय करें – सीखने की योजना बनाने का सही समय और माहौल
जब आप यह पाएं कि वास्तव में आपका उस स्किल में इंटरेस्ट है, यानी आप यदि लगभग एक साल तक नियमित रूप से उस काम को करना पसंद करते हैं, तो ही उसे आगे सीखने की योजना बनाएं।
साथ ही आपके इस निर्णय से आपकी और आपके परिवार वालों की लाइफ में सामान्य तौर पर बेहतरी हो रही हो तभी इसे सीखने के रास्तें पर आगे बढ़ें!
हमेशा याद रखें कि आपका एक व्यक्ति के रूप में लक्ष्य हमेशा अपने, अपने परिवार और फिर आगे आपके आस-पास, मोहल्ले, शहर आदि के व्यक्तियों और पर्यावरण की बेहतरी होना चाहिए। इसलिए महज अपने शौक पूरे करने के लिए दूसरों की परेशानी का कारण ना बनें।
उदाहरण के लिए आप को गाने का शौक है और लेकिन आपके रियाज से आसपास के लोग डिस्टर्ब होते हैं, तो इसे उचित तरीके और उचित स्थान पर करें।
3) तीसरा कदम – ग्लैमर के परे जाएं – सच्चाई को समझने का प्रयास करें
मोहम्मद बिन तुगलक बनने से बचें। किसी स्किल में भारी निवेश करने से पहले, खुद उस स्किल्स से सम्बंधित ब्लॉग्स, आर्टिकल्स और किताबों का अध्ययन करें। अपने स्तर पर धीरे-धीरे स्किल सीखने का प्रयास करें।
इससे आपको उस स्किल और काम के करने की तकनीक में छुपी हुई जटिलताएं समझ में आएंगी। ऐसी बातें जो किसी और को वह काम करता देख समझ में नहीं आती खुद वह काम करने पर आती है।
उदाहरण के लिए - बिना कैमरा स्टैंड के फोटो लेते वक्त हाथ को हिलने से रोकना कितना मुश्किल है, या विराट कोहली जैसे कवर ड्राइव के लिए कितने प्रयास की जरूरत होती है, ये एक बार करने से समझ में आता है।
(भारतीय इतिहास में मुहम्मद बिन तुगलक को उनके बिना चीजों को गहरे सोचे-समझे लिए गए निर्णयों के कारण 'सनकी बादशाह' कहा जाता है।)
4) चौथा कदम – पायलट प्रोजेक्ट – वास्तविक प्रोजेक्ट के पहले, पायलट प्रोजेक्ट पर कार्य करें
जिस स्किल या काम को आप करना सीखने जा रहे हैं, यदि उसमें बहुत अधिक धन के निवेश की जरूरत है, या उसमें बहुत अधिक समय देने की जरूरत है, तो बेहतर है कि आप पहले वैसा ही पायलट प्रोजेक्ट अर्थात काम छोटे पैमाने पर कर के देखें। उस फील्ड के लोगों से नेटवर्क बढ़ाएं। अपने पायलट प्रोजेक्ट का फीडबैक लें।
5) पांचवा कदम – सही एक्सपर्ट ढूंढें – एक्सपर्ट प्रशिक्षण प्राप्त करें
जब आप श्योर हो जाएं कि जो स्किल आप सीखना चाह रहे हैं वह आपके जीवन की बेहतरी के लिए है और आप उसे लम्बे समय तक करना जारी रख पाएंगे तो आप इसमें 'एक्सपर्ट्स से प्रशिक्षण' के स्टेप पर आ सकते हैं।
इस स्टेप पर सीखने के लिए एक्सपर्ट्स का चयन, स्किल सीखने के लिए नियमित रूप से समय निकालना, प्रैक्टिस करना, गलतियों को सुधारकर अपने आपको बेहतर बनाना शामिल है। यहां पर सबसे जरूरी बात अपनी 'इंडिविजुअलिटी' अर्थात 'व्यैक्तिक्ता' को बनाए रखने की हैं, उसे खोने न दें।
सारांश 
तो ये एक मॉडल है, जो आप डिसिजन-मेकिंग में यूज कर सकते हैं।
1) पहला कदम – आत्म-मंथन – हर स्किल सीखना, हर शौक पूरा करना जरूरी नहीं
2) दूसरा कदम – तय करें – सीखने की योजना बनाने का सही समय और माहौल
3) तीसरा कदम – ग्लैमर के परे जाएं – सच्चाई को समझने का प्रयास करें
4) चौथा कदम – पायलट प्रोजेक्ट – वास्तविक प्रोजेक्ट के पहले, पायलट प्रोजेक्ट पर काम करें
5) पांचवा कदम – सही एक्सपर्ट ढूंढें – एक्सपर्ट प्रशिक्षण प्राप्त करें
आज का करिअर फंडा यह है कि स्किल सीखना या नया काम शुरू करना केवल जोश का नहीं, होश का भी काम होता है।
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) टाइटैनिक के डूबने में भी हैं प्रोफेशनल्स के लिए सबक:खतरनाक है ओवरकॉन्फिडेंस, सेफ्टी और तैयारी है जरूरी
2) अंग्रेजी बोलने में छोटी-छोटी मजेदार गलतियां:मगर इंग्लिश में मामूली गलतियां बिगाड़ती हैं इम्प्रेशन
3) कभी खत्म नहीं होंगे भारतीय बाजार:ट्रेडिशनल मार्केट्स से जुड़े करिअर्स पर ई-कॉमर्स का नहीं है खतरा
4) जानिए कश्मीर के अलेक्जेंडर की कहानी:कश्मीर के शासक ललितादित्य मुक्तपीड के जीवन से लीजिए 5 करिअर लेसन्स
5) AI बदल देगा एग्रीकल्चर की सूरत:सेल्फ ड्राइविंग ट्रैक्टर्स से खेतों की स्मार्ट मॉनिटरिंग तक सब कुछ होगा संभव
6) आज के दौर में आम है आइडेंटिटी क्राइसिस:जानिए कैसे इंसान के तौर पर खुद को पहचान बच सकते हैं आइडेंटिटी क्राइसिस से
7) 5 नए बने शब्दों की रोचक कहानी:Permacrisis से Gaslighting तक हर शब्द का है रोचक किस्सा